ddrg/super_eurlex huggingface dataset:
2001/186/EY: Komission päätös, tehty 27 päivänä helmikuuta 2001, Yhdistyneen kuningaskunnan esittämän ohjelman hyväksymisestä kalojen poistamiseksi lohen tarttuvan anemian (ISA-taudin) saastuttamista viljelylaitoksista Skotlannissa (ETA:n kannalta merkityksellinen teksti) (tiedoksiannettu numerolla K(2001) 457)



Virallinen lehti nro L 067 , 09/03/2001 s. 0080 - 0080



Komission päätös, tehty 27 päivänä helmikuuta 2001, Yhdistyneen kuningaskunnan esittämän ohjelman hyväksymisestä kalojen poistamiseksi lohen tarttuvan anemian (ISA-taudin) saastuttamista viljelylaitoksista Skotlannissa (tiedoksiannettu numerolla K(2001) 457) (ETA:n kannalta merkityksellinen teksti) (2001/186/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY(1), sellaisena kuin se on viimeksi muutettuna direktiivillä 2000/27/EY(2), ja erityisesti sen 6 artiklan, sekä katsoo seuraavaa: (1) Neuvoston direktiivin 93/53/ETY 6 artiklan a alakohdan ensimmäisessä luetelmakohdassa säädetään, että lohen tarttuvan anemian (ISA-taudin) ilmetessä kaikki tartunnan saastuttamassa viljelylaitoksessa olevat kalat on poistettava viranomaisten laatiman ja komission hyväksymän ohjelman mukaisesti. (2) Saadun kokemuksen perusteella kalat on tietyissä olosuhteissa mahdollista poistaa viljelylaitoksesta pidemmän ajan kuluessa haittaamatta taudin hävittämispyrkimyksiä. (3) Tätä tautia on esiintynyt Skotlannissa vuosina 1998 ja 1999, ja useat viljelylaitokset ovat tartunnan saastuttamia tai niiden epäillään olevan tartunnan saastuttamia. (4) Yhdistynyt kuningaskunta on esittänyt poistamisohjelman, jota sovelletaan, jos ISA-tautia todetaan Skotlannissa. (5) Komissio ja jäsenvaltiot ovat tutkineet Yhdistyneen kuningaskunnan esittämän ohjelman nykyisten tieteellisten ja teknisten tietojen perusteella. (6) Kaloja poistettaessa on pyrittävä hävittämään tauti saastuneista viljelylaitoksista ja estämään sen leviäminen muihin viljelylaitoksiin ja taudille alttiisiin luonnonkantoihin. (7) Kalojen poistamisen on perustuttava taudin leviämisen tapauskohtaiseen riskianalyysiin taudinpurkauksen vakavuus ja muut riskiin vaikuttavat olosuhteet mukaan luettuina, ja siinä on otettava huomioon nykyinen käytännön kokemus ja tieteellinen tieto. (8) Tutkimuksen mukaan esitetty ohjelma täyttää tällaiselle ohjelmalle asetetut vaatimukset, ja siksi se on hyväksyttävä. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Yhdistyneen kuningaskunnan esittämä ohjelma kaikkien kalojen poistamiseksi lohen tarttuvan anemian (ISA-taudin) saastuttamista viljelylaitoksista Skotlannissa. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä helmikuuta 2001. Komission puolesta David Byrne Komission jäsen (1) EYVL L 175, 19.7.1993, s. 23. Direktiivi sellaisena kuin se on muutettuna Itävallan, Suomen ja Ruotsin liittymisasiakirjalla. (2) EYVL L 114, 13.5.2000, s. 28.
2001/175/EY: Neuvoston päätös, tehty 26 päivänä helmikuuta 2001, talous- ja sosiaalikomitean portugalilaisen jäsenen nimeämisestä



Virallinen lehti nro L 063 , 03/03/2001 s. 0058 - 0058



Neuvoston päätös, tehty 26 päivänä helmikuuta 2001, talous- ja sosiaalikomitean portugalilaisen jäsenen nimeämisestä (2001/175/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Manuel António ARAÚJO DOS SANTOSin erottua, mikä on annettu neuvostolle tiedoksi 14 päivänä syyskuuta 2000, ottaa huomioon Portugalin hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Alfredo Manuel VIEIRA CORREIA talous- ja sosiaalikomitean jäseneksi Manuel António ARAÚJO DOS SANTOSin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 257, 19.9.1998, s. 37.
2001/174/EY: Neuvoston päätös, tehty 26 päivänä helmikuuta 2001, talous- ja sosiaalikomitean brittiläisen jäsenen nimeämisestä



Virallinen lehti nro L 063 , 03/03/2001 s. 0057 - 0057



Neuvoston päätös, tehty 26 päivänä helmikuuta 2001, talous- ja sosiaalikomitean brittiläisen jäsenen nimeämisestä (2001/174/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Tom JENKINSin erottua, mikä on annettu neuvostolle tiedoksi 17 päivänä joulukuuta 1999, ottaa huomioon Yhdistyneen kuningaskunnan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään David FEICKERT talous- ja sosiaalikomitean jäseneksi Tom JENKINSin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 26 päivänä helmikuuta 2001. Neuvoston puolesta Puheenjohtaja M. Winberg (1) EYVL L 257, 19.9.1998, s. 37.
2001/173/EY: Neuvoston päätös, tehty 26 päivänä helmikuuta 2001, alueiden komitean alankomaalaisen jäsenen ja varajäsenen nimeämisestä



Virallinen lehti nro L 063 , 03/03/2001 s. 0056 - 0056



Neuvoston päätös, tehty 26 päivänä helmikuuta 2001, alueiden komitean alankomaalaisen jäsenen ja varajäsenen nimeämisestä (2001/173/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen ja varajäsenen paikka varsinaisen jäsenen A.G.J.M. ROMBOUTS in ja varajäsen Mathilde VAN DEN BRINK in erottua, mikä on annettu neuvostolle tiedoksi 21 päivänä syyskuuta 2000 ja 6 päivänä helmikuuta 2001, ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimetään alueiden komitean varsinaiseksi jäseneksi W. ZWAAN A.G.J.M. ROMBOUTS in tilalle sekä alueiden komitean varajäseneksi herra VERKERK Mathilde VAN DEN BRINK in tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 28, 4.2.1998, s. 19.
2001/169/EY: Komission päätös, tehty 16 päivänä helmikuuta 2001, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 390)



Virallinen lehti nro L 060 , 01/03/2001 s. 0062 - 0070



Komission päätös, tehty 16 päivänä helmikuuta 2001, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta kolmannen kerran (tiedoksiannettu numerolla K(2001) 390) (ETA:n kannalta merkityksellinen teksti) (2001/169/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2000/790/EY(4), vahvistetaan luettelo hevoseläinten siemennesteen tuontiin hyväksytyistä keinosiemennysasemista. (2) Kanadan toimivaltaiset viranomaiset ilmoittivat komissiolle virallisesti yhden uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. Tämän lisäksi Kanadan viranomaiset tekivät joitakin korjauksia päätöksen 2000/284/EY liitteessä mainittuja neljää keinosiemennysasemaa koskeviin yksityiskohtiin. (3) On aiheellista muuttaa kyseistä luetteloa kyseisestä kolmannesta maasta saatujen uusien tietojen mukaan ja merkitä näkyvästi liitteeseen tehdyt muutokset selkeyden vuoksi. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä helmikuuta 2001. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 117, 24.5.1995, s. 23. (3) EYVL L 94, 14.4.2000, s. 35. (4) EYVL L 314, 14.12.2000, s. 32. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>
2001/161/EY: Neuvoston päätös, tehty 26 päivänä helmikuuta 2001, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta



Virallinen lehti nro L 058 , 28/02/2001 s. 0021 - 0021



Neuvoston päätös, tehty 26 päivänä helmikuuta 2001, merentakaisten maiden ja alueiden assosioinnista Euroopan yhteisöön tehdyn päätöksen 91/482/ETY voimassaolon jatkamisesta (2001/161/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon päätöksen 91/482/ETY(1) ja erityisesti sen 240 artiklan 4 kohdan toisen alakohdan, ottaa huomioon komission ehdotuksen, sekä katsoo seuraavaa: (1) Odoteltaessa uuden merentakaisten maiden ja alueiden (MMA) assosioinnista Euroopan yhteisöön tehtävän neuvoston päätöksen voimaantuloa on syytä jatkaa päätöksen 91/482/ETY säännösten voimassaoloa uuden päätöksen voimaantuloon mutta korkeintaan 1 päivään joulukuuta 2001 asti. (2) Jotta MMA:iden kansalaiset voivat edelleen osallistua yhteisön ohjelmiin, olisi tilapäisesti otettava huomioon ne uudet yhteisön ohjelmat, jotka seuraavat niitä ohjelmia, jotka ovat lakanneet olemasta voimassa tai jotka on perustettu välivaiheen aikana, ON PÄÄTTÄNYT SEURAAVAA: 1 artikla Muutetaan päätös 91/482/ETY seuraavasti: 1) Muutetaan 233 c artikla seuraavasti: a) Korvataan johtolause seuraavasti:"MMA:iden kansalaisiin sovelletaan jäljempänä lueteltuja ohjelmia ja niitä seuraavia ohjelmia niiden edellytysten mukaisesti, joita sovelletaan heidän jäsenvaltioihinsa". b) Lisätään kohta seuraavasti:"Komissio voi muuttaa tätä luetteloa MMA:n tai jäsenvaltion pyynnöstä taikka omasta aloitteestaan lisätäkseen siihen tarkoituksenmukaiset uudet ohjelmat.". 2) Korvataan 240 artiklan 1 kohta seuraavasti: "1. Tätä päätöstä sovelletaan 1 päivään joulukuuta 2001 asti.". 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä maaliskuuta 2001. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 263, 19.9.1991, s. 1, päätös sellaisena kuin se on muutettuna päätöksellä 2000/169/EY (EYVL L 55, 29.2.2000, s. 67).
2001/182/EY: komission päätös, tehty 8 päivänä maaliskuuta 2001, kalastustuotteiden elohopeapitoisuuden määritysmenetelmistä, näytteenottosuunnitelmista ja hyväksyttävistä tasoista annetun päätöksen 93/351/ETY kumoamisesta (ETA:n kannalta merkityksellinen teksti.)(tiedoksiannettu numerolla K(2001) 672)



Virallinen lehti nro L 077 , 16/03/2001 s. 0022 - 0023



komission päätös, tehty 8 päivänä maaliskuuta 2001, kalastustuotteiden elohopeapitoisuuden määritysmenetelmistä, näytteenottosuunnitelmista ja hyväksyttävistä tasoista annetun päätöksen 93/351/ETY kumoamisesta (tiedoksiannettu numerolla K(2001) 672) (ETA:n kannalta merkityksellinen teksti) (2001/182/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen liitteessä olevan V luvun II osan 3 kohdan C alakohdan, sekä katsoo seuraavaa: (1) Komission asetuksessa (EY) N:o 466/2000(3) säädetään tiettyjen elintarvikkeissa olevien vieraiden aineiden enimmäismäärien vahvistamisesta kansanterveyden suojelemiseksi, ja avoimuuden vuoksi päätöksen 93/351/ETY(4) soveltamisalaan kuuluvat ihmisten ravinnoksi tarkoitettujen kalastustuotteiden elohopeapitoisuuden enimmäisrajat on liitetty osaksi kyseistä asetusta. Päätös 93/351/ETY on tämän vuoksi kumottava. (2) Tässä päätöksessä säädetyt toimenpiteet ovat pysyvän eläinlääkintäkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 93/351/ETY 5 päivä huhtikuuta 2002 alkaen. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä maaliskuuta 2001. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1997, s. 31. (3) Ks. tämän EYVL:n sivu 1. (4) EYVL L 144, 16.6.1993, s. 23.
2001/214/EY: Neuvoston päätös, tehty 26 päivänä helmikuuta 2001, Euroopan yhteisön ja Sri Lankan demokraattisen sosialistisen tasavallan järjestelyjä tekstiili- ja vaatetustuotteiden markkinoille pääsyn alalla koskevan yhteisymmärryspöytäkirjana tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta



Virallinen lehti nro L 080 , 20/03/2001 s. 0011 - 0011



Neuvoston päätös, tehty 26 päivänä helmikuuta 2001, Euroopan yhteisön ja Sri Lankan demokraattisen sosialistisen tasavallan järjestelyjä tekstiili- ja vaatetustuotteiden markkinoille pääsyn alalla koskevan yhteisymmärryspöytäkirjana tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta (2001/214/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen ja toisen alakohdan kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta yhteisymmärryspöytäkirjana tehdyn kahdenvälisen tekstiilituotteiden kauppaa koskevan sopimuksen Sri Lankan kanssa. (2) Yhteisymmärryspöytäkirjana tehty sopimus parafoitiin 5 päivänä joulukuuta 2000. (3) Yhteisymmärryspöytäkirjana tehty sopimus olisi allekirjoitettava yhteisön puolesta. (4) Jotta molemmat osapuolet voisivat hyötyä sopimuksesta heti, kun asiaan kuuluvat ilmoitukset on tehty Maailman kauppajärjestölle (WTO), tätä sopimusta on aiheellista soveltaa väliaikaisesti 1 päivästä joulukuuta 2000, kunnes asianomaiset menettelyt sopimuksen muodolliseksi tekemiseksi on saatettu päätökseen ja edellyttäen, että Sri Lanka soveltaa sitä vastavuoroisesti, ON PÄÄTTÄNYT SEURAAVAA: 1 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa yhteisön puolesta Sri Lankan kanssa tekstiilituotteiden kaupasta yhteisymmärryspöytäkirjana tehty sopimus sillä edellytyksellä, että sopimus mahdollisesti tehdään myöhemmin. Sopimuksen teksti on tämän päätöksen liitteenä. 2 artikla Yhteisymmärryspöytäkirjana tehtyä sopimusta sovelletaan väliaikaisesti 1 päivästä joulukuuta 2000 vastavuoroisuusperiaatetta noudattaen, kunnes sen muodollista tekemistä varten tarvittavat menettelyt on saatettu päätökseen. 3 artikla 1. Komissio voi tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1) 17 artiklassa säädettyä menettelyä noudattaen muuttaa kaksinkertaisen tarkkailun järjestelmän soveltamista tiettyihin tuotteisiin neuvoteltuaan Sri Lankan kanssa yhteisymmärryspöytäkirjan 7 kohdan mukaisesti. 2. Komissio soveltaa uudelleen kiintiömenettelyä asetuksen (ETY) N:o 3030/93 17 artiklassa säädettyä menettelyä noudattaen, jos Sri Lanka ei täytä yhteisymmärryspöytäkirjan 2 ja 6 kohdan mukaisia velvoitteita. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 275, 8.11.1993, asetus sellaisena kuin se on viimeksi muutettuna neuvoston asetuksella (EY) N:o 824/97 (EYVL L 119, 8.5.1997, s. 1).
2001/196/EY: Neuvoston päätös, tehty 26 päivänä helmikuuta 2001, Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä



Virallinen lehti nro L 071 , 13/03/2001 s. 0007 - 0007



Neuvoston päätös, tehty 26 päivänä helmikuuta 2001, Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä (2001/196/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Neuvosto valtuutti 22 päivänä toukokuuta 2000 tekemällään päätöksellä komission neuvottelemaan Euroopan yhteisön, Kanadan ja Amerikan yhdysvaltojen välisistä korkea-asteen koulutusta ja ammatillista koulutusta koskevista sopimuksista. (2) Euroopan yhteisö ja Amerikan yhdysvallat odottavat saavansa molemminpuolista hyötyä tästä yhteistyöstä, jonka on yhteisön osalta täydennettävä jäsenvaltioiden ja Amerikan yhdysvaltain välisiä kahdenvälisiä ohjelmia ja tarjottava eurooppalaista lisäarvoa. (3) Olisi hyväksyttävä Euroopan yhteisön ja Amerikan yhdysvaltojen välinen korkea-asteen koulutuksen ja ammatillisen koulutuksen yhteistyöohjelman uusimista koskeva sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Amerikan yhdysvaltojen välinen korkea-asteen koulutuksen ja ammatillisen koulutuksen yhteistyöohjelman uusimista koskeva sopimus. Sopimuksen teksti on tämän päätöksen liitteenä. 2 artikla Sopimuksen 6 artiklassa tarkoitetussa sekakomiteassa toimiva Euroopan yhteisön valtuuskunta koostuu komission edustajasta, jota avustaa yksi edustaja kustakin jäsenvaltiosta. 3 artikla Neuvoston puheenjohtaja antaa sopimuksen 12 artiklassa tarkoitetun ilmoituksen. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh
2001/197/EY: Neuvoston päätös, tehty 26 päivänä helmikuuta 2001, Euroopan yhteisön ja Kanadan hallituksen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä



Virallinen lehti nro L 071 , 13/03/2001 s. 0015 - 0015



Neuvoston päätös, tehty 26 päivänä helmikuuta 2001, Euroopan yhteisön ja Kanadan hallituksen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä (2001/197/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Neuvosto valtuutti 22 päivänä toukokuuta 2000 tekemällään päätöksellä komission neuvottelemaan Euroopan yhteisön, Kanadan ja Amerikan yhdysvaltojen välisistä korkea-asteen koulutusta ja ammatillista koulutusta koskevista sopimuksista. (2) Euroopan yhteisö ja Kanada odottavat saavansa molemminpuolista hyötyä tästä yhteistyöstä, jonka on yhteisön osalta täydennettävä jäsenvaltioiden ja Kanadan välisiä kahdenvälisiä ohjelmia ja tarjottava eurooppalaista lisäarvoa. (3) Olisi hyväksyttävä Euroopan yhteisön ja Kanadan hallituksen välinen korkea-asteen koulutuksen ja ammatillisen koulutuksen yhteistyöohjelman uusimista koskeva sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kanadan hallituksen välinen korkea-asteen koulutuksen ja ammatillisen koulutuksen yhteistyöohjelman uusimista koskeva sopimus. Sopimuksen teksti on tämän päätöksen liitteenä. 2 artikla Sopimuksen 6 artiklassa tarkoitetussa sekakomiteassa toimiva Euroopan yhteisön valtuuskunta koostuu komission edustajasta, jota avustaa yksi edustaja kustakin jäsenvaltiosta. 3 artikla Neuvoston puheenjohtaja antaa sopimuksen 12 artiklassa tarkoitetun ilmoituksen. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh
2001/202/EY: Komission päätös, tehty 21 päivänä helmikuuta 2001, rakennerahastojen tavoite 2 -alueista Ranskassa kaudella 2000—2006 laaditun luettelon muuttamisesta (tiedoksiannettu numerolla K(2001) 416)



Virallinen lehti nro L 078 , 16/03/2001 s. 0042 - 0073



Komission päätös, tehty 21 päivänä helmikuuta 2001, rakennerahastojen tavoite 2 -alueista Ranskassa kaudella 2000-2006 laaditun luettelon muuttamisesta (tiedoksiannettu numerolla K(2001) 416) (Ainoastaan ranskankielinen teksti on todistusvoimainen) (2001/202/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Luettelo tavoite 2 -alueista ohjelmakaudelle 2000-2006 vahvistettiin komission päätöksessä 2000/339/EY(2). (2) Ranskan viranomaiset ilmoittivat komissiolle antaneensa virheellisiä tietoja tiettyjen kuntien osalta tukikelpoisia alueita määritellessään. (3) Ranskan viranomaiset myös vahvistivat komissiolle tämän pyynnöstä, että korjausten tarkoituksena ei ollut tukikelpoisten alueiden korvaaminen muilla alueilla eikä näiden kyseisten kuntien alueella olevan tukeen oikeutetun väestön osuuden muuttaminen, ON TEHNYT TÄMÄN PÄÄTÖKSEN: 1 artikla Muutetaan päätöksessä 2000/339/EY vahvistettua luetteloa tavoite 2 -alueista Ranskassa kaudella 2000-2006 liitteen mukaisesti. Tavoite 2 -alueiden luettelo pysyy muuttumattomana liitteessä mainitsemattomien kuntien osalta. 2 artikla Tämä päätös on osoitettu Ranskan tasavallalle. Tehty Brysselissä 21 päivänä helmikuuta 2001. Komission puolesta Michel Barnier Komission jäsen (1) EYVL L 161, 26.6.1999, s. 1. (2) EYVL L 123, 24.5.2000, s. 1. LIITE KORJAUKSET RAKENNERAHASTOJEN TAVOITE 2 -ALUEISIIN RANSKASSA Kausi 2000-2006 >TAULUKON PAIKKA>